Document ID: 31998R2819

ΚΑΝΟΝΙΣΜΟΣ (ΕΚ) αριθ. 2819/98 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ της 1ης Δεκεμβρίου 1998 σχετικά με τον ενοποιημένο ισολογισμό του τομέα των νομισματικών χρηματοπιστωτικών ιδρυμάτων (ΕΚΤ/1998/16)
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
Έχοντας υπόψη:
τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως το άρθρο 5 παράγραφος 1 και το άρθρο 6 παράγραφος 4,
τον κανονισμό (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή υποχρεωτικών ελαχίστων αποθεματικών από την Ευρωπαϊκή Κεντρική Τράπεζα (2), και ιδίως το άρθρο 6 παράγραφος 4,
Εκτιμώντας:
(1) ότι το Ευρωπαϊκό Σύστημα Κεντρικών Τραπεζών (εφεξής «ΕΣΚΤ») απαιτεί, για την εκπλήρωση του έργου του, την κατάρτιση του ενοποιημένου ισολογισμού του τομέα των νομισματικών χρηματοπιστωτικών ιδρυμάτων, με βασικό στόχο να παρασχεθεί στην Ευρωπαϊκή Κεντρική Τράπεζα (εφεξής «ΕΚΤ») μια συνολική στατιστική εικόνα των νομισματικών εξελίξεων που καλύπτουν το σύνολο του ενεργητικού και παθητικού των νομισματικών χρηματοπιστωτικών ιδρυμάτων (εφεξής «ΝΧΙ») στα συμμετέχοντα κράτη μέλη, τα οποία θεωρούνται ως ενιαία οικονομική επικράτεια 7
(2) ότι, σύμφωνα με τις διατάξεις της συνθήκης για την ίδρυση της Ευρωπαϊκής Κοινότητας (εφεξής η «συνθήκη») και υπό τους όρους που καθορίζονται από το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό»), η ΕΚΤ θεσπίζει κανονισμούς στο βαθμό που κρίνεται αναγκαίος για την εκπλήρωση των καθηκόντων του ΕΣΚΤ, όπως αυτά καθορίζονται στο καταστατικό και, σε ορισμένες περιπτώσεις, στις διατάξεις του Συμβουλίου οι οποίες αναφέρονται στο άρθρο 106, παράγραφος 6, της συνθήκης 7
(3) ότι το άρθρο 5.1 του καταστατικού απαιτεί από την ΕΚΤ, προκειμένου να εκπληρώσει τα καθήκοντα του ΕΣΚΤ, να συλλέγει, με τη βοήθεια, των εθνικών κεντρικών τραπεζών (εφεξής «ΕθνΚΤ»), τις αναγκαίες στατιστικές πληροφορίες είτε από τις αρμόδιες εθνικές αρχές, είτε απευθείας από τους οικονομικούς φορείς 7 ότι το άρθρο 5.2 του καταστατικού ορίζει ότι οι εθνικές κεντρικές τράπεζες εκτελούν, στο βαθμό που είναι δυνατόν, τα καθήκοντα που αναφέρονται στο άρθρο 5.1 7
(4) ότι, στο βαθμό που δεν τίθεται σε κίνδυνο η εκπλήρωση των στατιστικών υποχρεώσεων που καθορίζονται στον παρόντα κανονισμό, οι ΕθνΚΤ δεν αποτρέπονται από τη συλλογή από τον πραγματικά δηλούντα πληθυσμό των στατιστικών πληροφοριών που είναι αναγκαίες για την εκπλήρωση των στατιστικών υποχρεώσεων της ΕΚΤ ως μέρους ενός ευρύτερου πλαισίου υποβολής στατιστικών στοιχείων, το οποίο οι ΕθνΚΤ καθορίζουν με δική τους ευθύνη σύμφωνα με το κοινοτικό ή το εθνικό δίκαιο ή τις ισχύουσες πρακτικές και το οποίο εξυπηρετεί άλλους στατιστικούς σκοπούς 7 ότι, προκειμένου να ενισχυθεί η διαφάνεια, κρίνεται σκόπιμο στις περιπτώσεις αυτές οι δηλούντες φορείς να ενημερώνονται ότι τα στοιχεία συλλέγονται για άλλους στατιστικούς σκοπούς 7 ότι, σε συγκεκριμένες περιπτώσεις, η ΕΚΤ, για την εκπλήρωση των καθηκόντων της, μπορεί να λαμβάνει υπόψη της στατιστικές πληροφορίες που έχουν συλλεχθεί για τέτοιους σκοπούς 7
(5) ότι το άρθρο 3 του προαναφερθέντος κανονισμού (ΕΚ) αριθ. 2533/98 ζητά από την ΕΚΤ να ορίζει τον πραγματικά δηλούντα πληθυσμό εντός των ορίων του δηλούντος πληθυσμού αναφοράς και της παρέχει το δικαίωμα να εξαιρεί, ολικώς ή εν μέρει, συγκεκριμένες κατηγορίες δηλούντων φορέων από τις υποχρεώσεις υποβολής στατιστικών πληροφοριών 7 ότι το άρθρο 6 παράγραφος 4 του ίδιου κανονισμού ορίζει ότι η ΕΚΤ μπορεί να θεσπίζει κανονισμούς που θέτουν τις προϋποθέσεις υπό τις οποίες μπορεί να ασκείται το δικαίωμα επαλήθευσης ή εκτέλεσης της υποχρεωτικής συλλογής στατιστικών πληροφοριών 7
(6) ότι το άρθρο 5 του κανονισμού (ΕΚ) αριθ. 2531/98 παρέχει στην ΕΚΤ το δικαίωμα να εκδίδει κανονισμούς και αποφάσεις προκειμένου να απαλλάσσει ορισμένα ιδρύματα από την υποχρέωση διατήρησης ελάχιστων αποθεματικών, να καθορίζει τους όρους εξαίρεσης ή έκπτωσης ορισμένων υποχρεώσεων έναντι άλλου ιδρύματος από τη βάση των αποθεματικών και να καθιερώνει διαφορετικές αναλογίες αποθεματικών για συγκεκριμένες κατηγορίες υποχρεώσεων 7 ότι το άρθρο 6 του προαναφερθέντος κανονισμού παρέχει στην ΕΚΤ το δικαίωμα να συλλέγει από τα ιδρύματα τις πληροφορίες εκείνες που είναι αναγκαίες για την εφαρμογή των ελάχιστων αποθεματικών, καθώς και να επαληθεύει την ακρίβεια, και την ποιότητα των πληροφοριών που παρέχουν τα ιδρύματα προκειμένου να αποδείξουν ότι συμμορφώνονται με την υποχρέωση διατήρησης ελάχιστων αποθεματικών 7 ότι θα ήταν σκόπιμο, προκειμένου να μειωθεί το συνολικό βάρος της υποχρέωσης υποβολής στοιχείων, οι στατιστικές πληροφορίες σχετικά με το μηνιαίο ισολογισμό να χρησιμοποιούνται επίσης για τον τακτικό υπολογισμό της βάσης των αποθεματικών των ιδρυμάτων που υπάγονται στο σύστημα των ελάχιστων υποχρεωτικών αποθεματικών στο πλαίσιο του ΕΣΚΤ 7
(7) ότι το άρθρο 4 τον κανονισμού (ΕΚ) αριθ. 2533/98 ορίζει ότι τα κράτη μέλη αναλαμβάνουν μόνα τους την οργάνωση στον τομέα της στατιστικής και συνεργάζονται πλήρως με την ΕΚΤ προκειμένου να εκπληρώσουν τις υποχρεώσεις που απορρέουν από το άρθρο 5 του καταστατικού 7
(8) ότι, μολονότι αναγνωρίζεται ότι οι κανονισμοί που εκδίδει η ΕΚΤ βάσει του άρθρου 34.1 του καταστατικού δεν παρέχουν κανένα δικαίωμα ούτε επιβάλλουν καμία υποχρέωση στα μη συμμετέχοντα κράτη μέλη, το άρθρο 5 του καταστατικού εφαρμόζεται τόσο στα συμμετέχοντα, όσο και στα μη συμμετέχοντα κράτη μέλη 7 ότι ο κανονισμός (ΕΚ) αριθ. 2533/98 ορίζει ότι το άρθρο 5 του καταστατικού καθώς και το άρθρο 5 της συνθήκης συνεπάγονται την υποχρέωση καθιέρωσης και εφαρμογής, σε εθνικό επίπεδο, όλων των μέτρων εκείνων που τα μη συμμετέχοντα κράτη μέλη θεωρούν κατάλληλα, αφενός, για τη συλλογή των στατιστικών πληροφοριών που απαιτούνται για την εκπλήρωση των υποχρεώσεων υποβολής στατιστικών στοιχείων που επιβάλλει η ΕΚΤ και, αφετέρου, για την έγκαιρη προετοιμασία τους στον τομέα της στατιστικής ώστε να καταστούν συμμετέχοντα κράτη μέλη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ορισμοί
Για τους σκοπούς του παρόντος κανονισμού, οι όροι «δηλούντες φορείς», «συμμετέχον κράτος μέλος», «μόνιμος κάτοικος» και «μόνιμη κατοικία» έχουν την έννοια που καθορίζεται στο αρθρο 1 του κανονισμού (ΕΚ) αριθ. 2533/98.
Άρθρο 2
Πραγματικός πληθυσμός παροχής στοιχείων
1. Ο πραγματικός πληθυσμός παροχής στοιχείων αποτελείται από τα νομισματικά χρηματοπιστωτικά ιδρύματα (ΝΧΙ) που έχουν μόνιμη κατοικία στην επικράτεια των συμμετεχόντων κρατών μελών. Για στατιστικούς σκοπούς, στα ΝΧΙ περιλαμβάνονται τα πιστωτικά ιδρύματα που είναι μόνιμοι κάτοικοι σύμφωνα με το κοινοτικό δίκαιο, καθώς και όλα τα άλλα χρηματοπιστωτικά ιδρύματα που είναι μόνιμοι κάτοικοι και έχουν ως δραστηριότητα, αφενός, τη λήψη καταθέσεων και/ή συναφών υποκατάστατων καταθέσεων από φορείς άλλους εκτός από τα ΝΧΙ και, αφετέρου, για ίδιο λογαριασμό (τουλάχιστον από οικονομική άποψη), τη χορήγηση πιστώσεων και/ή πραγματοποίηση επενδύσεων σε χρεόγραφα.
2. Οι εθνικές κεντρικές τράπεζες (ΕθνΚΤ) μπορούν να παρέχουν εξαιρέσεις σε μικρά ΝΧΙ, υπό τον όρο ότι τα ΝΧΙ που συμβάλλουν στο μηνιαίο ενοποιημένο ισολογισμό καλύπτουν τουλάχιστον το 95 % του συνολικού ισολογισμού των ΝΧΙ σε κάθε συμμετέχον κράτος μέλος. Οι ΕθνΚΤ ελέγχουν την εφαρμογή αυτού του όρου εγκαίρως προκειμένου να παράσχουν ή να ανακαλέσουν, ενδεχομένως, οποιαδήποτε εξαίρεση με έναρξη ισχύος την αρχή κάθε έτους.
Άρθρο 3
Κατάσταση των ΝΧΙ yια στατιστικούς σκοπούς
1. Σύμφωνα με τις αρχές της κατάταξης που καθορίζονται στο παράρτημα Ι, μέρος 1, παράγραφος Ι, η ΕΚΤ καταρτίζει και τηρεί κατάσταση των ΝΧΙ για, στατιστικούς σκοπούς, σύμφωνα με τις σχετικές υποχρεώσεις συχνότητας και έγκαιρης εκπόνησης τις οποίες συνεπάγεται η χρήση της εν λόγω κατάστασης στο πλαίσιο του συστήματος των υποχρεωτικών ελαχίστων αποθεματικών του ΕΣΚΤ. Η αρμοδιότητα κατάρτισης και τήρησης της κατάστασης των ΝΧΙ για στατιστικούς σκοπούς ανήκει στην εκτελεστική επιτροπή της ΕΚΤ.
2. Η κατάσταση των ΝΧΙ για στατιστικούς σκοπούς και οι ενημερωμένες εκδόσεις της διατίθενται από τις ΕθνΚΤ και την ΕΚΤ στα ενδιαφερόμενα ιδρύματα με τον κατάλληλο τρόπο, ήτοι με ηλεκτρονικά μέσα, μέσω του Ίντερνετ ή, κατόπιν αιτήσεως των ενδιαφερομένων δηλούντων φορέων, σε χαρτί.
3. Η κατάσταση των ΝΧΙ για στατιστικούς σκοπούς προορίζεται μόνο για ενημέρωση. Εντούτοις, σε περίπτωση που η τελευταία διαθέσιμη έκδοση αυτής, σύμφωνα με το άρθρο 3 παράγραφος 2, περιέχει σφάλματα, η ΕΚΤ δεν επιβάλλει κυρώσεις σε κανέναν φορέα για πλημμελή εκπλήρωση της υποχρέωσης υποβολής στοιχείων, στο βαθμό που αυτός έλαβε καλόπιστα υπόψη την εσφαλμένη κατάσταση.
Άρθρο 4
Υποχρεώσεις υποβολής στατιστικών στοιχείων
1. Για τους σκοπούς της τακτικής κατάρτισης του ενοποιημένου ισολογισμού του τομέα, των ΝΧΙ, ο πραγματικός πληθυσμός παροχής στοιχείων υποβάλλει μηνιαίως στατιστικές πληροφορίες που αφορούν τον ισολογισμό του στην ΕθνΚΤ του κράτους μέλους, στο οποίο το ΝΧΙ έχει τη μόνιμη κατοικία του. Περαιτέρω λεπτομέρειες για ορισμένα στοιχεία του ισολογισμού υποβάλλονται τριμηνιαίως.
2. Οι απαιτούμενες στατιστικές πληροφορίες καθορίζονται στο παράρτημα Ι του παρόντος κανονισμού.
3. Οι ΕθνΚΤ καθορίζουν τις διαδικασίες υποβολής των πληροφοριών, τις οποίες πρέπει να ακολουθεί ο πραγματικός πληθυσμός παροχής στοιχείων.
4. Οι εξαιρέσεις που αναφέρονται στο άρθρο 2, παράγραφος 2, έχουν ως συνέπεια τον περιορισμό των υποχρεώσεων υποβολής στατιστικών πληροφοριών των ΝΧΙ, ως εξής:
- για τα πιστωτικά ιδρύματα τα οποία υπόκεινται σε αυτές τις εξαιρέσεις ισχύουν οι μειωμένες υποχρεώσεις υποβολής πληροφοριών, σύμφωνα με το παράρτημα ΙΙ του παρόντος κανονισμού,
- για τα μικρά ΝΧΙ τα οποία δεν συνιστούν πιστωτικά ιδρύματα ισχύουν οι μειωμένες υποχρεώσεις υποβολής πληροφοριών, σύμφωνα με το παράρτημα ΙΙΙ.
Τα μικρά ΝΧΙ μπορούν να επιλέγουν να μην κάνουν χρήση των εξαιρέσεων και να εκπληρώνουν τις πλήρεις υποχρεώσεις υποβολής πληροφοριών.
5. Οι απαιτούμενες στατιστικές πληροφορίες υποβάλλονται σύμφωνα με τους ελάχιστους κανόνες όσον αφορά τη διαβίβαση, την ακρίβεια, την εννοιολογική συμμόρφωση και τις αναθεωρήσεις, όπως ορίζονται στο παράρτημα IV του παρόντος κανονισμού.
Άρθρο 5
Χρήση των υποβαλλόμενων στατιστικών πληροφοριών στο πλαίσιο του κανονισμού της Ευρωπαϊκής Κεντρικής Τράπεζας σχετικά με την εφαρμογή υποχρεωτικών ελαχίστων αποθεματικών
1. Οι στατιστικές πληροφορίες που υποβάλλονται σύμφωνα με τον παρόντα κανονισμό από τα πιστωτικά ιδρύματα χρησιμοποιούνται για τον υπολογισμό της βάσης των αποθεματικών, σύμφωνα με τον κανονισμό (ΕΚ) αριθ. 2818/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με την εφαρμογή υποχρεωτικών ελαχίστων αποθεματικών (ΕΚΤ/1998/15) (3). Συγκεκριμένα, κάθε πιστωτικό ίδρυμα χρησιμοποιεί αυτές τις πληροφορίες προκειμένου να εξακριβώνει την εκπλήρωση της υποχρέωσής του για τη διατήρηση ελάχιστων αποθεματικών κατά την περίοδο τήρησης.
2. Οι μεταβατικές και ειδικές διατάξεις που ισχύουν για την εφαρμογή του συστήματος των ελάχιστων αποθεματικών στο πλαίσιο τον ΕΣΚΤ παρατίθενται στο παράρτημα ΙΙ του παρόντος κανονισμού.
Άρθρο 6
Επαλήθευση και υποχρεωτική συλλογή
Το δικαίωμα της επαλήθευσης ή της υποχρεωτικής συλλογής των πληροφοριών που παρέχουν οι δηλούντες φορείς προς εκπλήρωση των υποχρεώσεων υποβολής στατιστικών στοιχείων, που καθιερώνονται στον παρόντα κανονισμό, ασκείται από τις ΕθνΚΤ, με την επιφύλαξη του δικαιώματος της ΕΚΤ να ασκήσει το εν λόγω δικαίωμα η ίδια. Το δικαίωμα αυτό ασκείται, ιδίως, όταν ίδρυμα που περιλαμβάνεται στον πραγματικό δηλούντα πληθυσμό δεν τηρεί τους ελάχιστους κανόνες όσον αφορά τη διαβίβαση, την ακρίβεια, την εννοιολογική συμμόρφωση και τις αναθεωρήσεις, όπως ορίζονται στο παράρτημα IV του παρόντος κανονισμού.
Άρθρο 7
Τελική διάταξη
Ο παρών κανονισμός αρχίζει να ισχύει την 1η Ιανουαρίου 1999.
Φρανκφούρτη επί του Μάιν, 1 Δεκεμβρίου 1998.

Labels: 12
2
15
4